 Sidaa darteed Tribalism haddii loo isticmaalo bixinta adeegga ama shaqo qorista waxa la odhan karaa waxa la siyaasadeeyey wax aan siyaasad galin; waa in shaqada la qoraa qofka ugu sarreeya qiimeynta la sameeyo; waa in deeqda waxbarasho Scholarship la siiyaa ardayga ugu sarreeya derajada imtixaanka; haddii Qabyaalad lagu isicmaalo meelahan waxaad u badheedhay in aad nolosha oo dhan siyaasadeyso; macquulna ma noqonayso, danina kuma jirto sidaa; in aad shaqo qorto qofkii liitay ama aad deeqdii waxbarasho siiso kii laga fiicnaa iyadoo uu joogo kii ka fiicnaa; ummadda sidaa caadeysataa waligeed geedkaa gaadhi mayso; waana ummad dayaysan oo aan kala saari karin Siyaasadda iyo danta; haddii ummaddi kala saari waydo labadaasna faataxada ayaa loo maraa, wax rajo ah oo ka soo jeedaana ma jiro; laakiin haddii la helo hoggaan wax fahansan, daacadna ka ah, waa laga saari karaa ummadda jahliga ragaadiyay. 